Carole Bouquet

Carole Bouquet (lahir 18 Ogos 1957) ialah seorang pelakon dan model fesyen Perancis, yang telah muncul dalam lebih daripada 50 filem sejak 1977. Beliau menjayakan watak gadis Bond Melina Havelock dalam filem James Bond 1981 For Your Eyes Only. Pada tahun 1990, beliau dianugerahkan Anugerah César untuk Pelakon Wanita Terbaik untuk peranannya dalam Too Beautiful For You.

Kehidupan dan kerjaya 
Bouquet dilahirkan di Neuilly-sur-Seine. Penampilan klasiknya memenangi peranannya sebagai gadis Bond Melina Havelock dalam filem 1981 For Your Eyes Only, tetapi beliau juga berlakon dalam beberapa filem Eropah sepanjang 1980-an dan terus aktif di Perancis. 

Bouquet juga diiktiraf atas karya beliau dalam klasik surealis Luis Buñuel That Obscure Object pf Desire (1977), dan dalam filem antarabangsa yang berjaya Too Beautiful For You (1989), yang mana beliau memenangi Anugerah César untuk Pelakon Wanita Terbaik. Beliau juga menerima pencalonan Anugerah César untuk Pelakon Wanita Terbaik di Rive droite, rive gauche (1984). 

Bouquet ialah model untuk Chanel pada tahun 1980-an dan 1990-an. Beliau ialah rakan penerbit Jean-Pierre Rassam yang mempunyai anak lelaki, Dimitri Rassam , juga seorang penerbit. Pada tahun 1987, beliau melahirkan seorang anak lelaki, Louis, bersama jurugambar Francis Giacobetti. Bouquet berkahwin dengan ahli imunologi Jacques Leibowitch pada tahun 1992; mereka bercerai pada tahun 1996.

Filemografi

Rujukan

Pautan luar 

 
  

Kelahiran 1957
Pelakon wanita Perancis
Peragawati Perancis
Orang hidup